Barringtonia asiatica

Barringtonia asiatica est species Barringtoniae in salinis litorum tropicorum habitationibus et insulis oceanorum Indici et Pacifici occidentalis, a Zanzibar ad Taivaniam, Philippinas, Novam Caledoniam, et Vitios,Germplasm Resources Information Network: Barringtonia asiaticaSungei Buloh Wetlands Reserve (Singapore): Barringtonia asiatica et ad Samoam, Tongam, et Micronesiam endemica, et in Havaios introducta (Whistler 1992:21). Vulgo appellatur "fructus quadratus" quia pyxiformem producit fructum (Thiel & Gutow 2004).

Species est parva ad media arbor, quae a 7 ad 25 m crescit. Folia sunt angusta obovataque, 20–40 cm longa et a 10 ad 20 cm lata. Fructus, sicut supra dictus, habet latera quae res cruciformes diagonaliter prominent. Fructus est 9–11 cm diametro, ubi crassa spongiosaque caro fibrosa singulare semen 4–5 cm diametro contegit. Flora of China: Barringtonia asiatica.

Fructus, levissimi et aquam salsam maxime resistentes, disperguntur similiter ut Cocos nucifera (Tsou et Mori 2002), a fluctu oceanico, ubi innantes quindecim annos possunt superesse (Thiel & Gutow 2004). Barringtonia fuit una ex primis plantis quae insulam Anak Krakatau coloniam deducit cum hic mons ignifer post eruptionem Krakatau apparuisset. Semina, ad litus lata et a pluvia madefacta, germinant.

Omnes arboris partes sunt venenosae, et venena saponina comprehendunt.

Flores, magni et rosei-albi, forma sicut pompom, odorem dulcissimum suavissimumque emittunt ad attrahendos vespertiliones et heterocera, quae flores noctu pollinant.

In Samoa et Samoa Americana, infusio seminis rasi ad cutis ulcera (Samoane: papala) aliquando adhibetur (Whistler 1996:69).

Notae

 Bibliographia 
 Thiel, M., et L. Gutow. 2004. "The ecology of rafting in the marine environment. I." Oceanography & Marine Biology: An Annual Review 42:181–263. Doi=10013/epic.20198.d001 
 Tsou, C.-H., et S. A. Mori. 2002. "Seed coat anatomy and its relationship to seed dispersal in subfamily Lecythidoideae of the Lecythidaceae (The Brazil Nut Family)." Botanical Bulletin of Academia Sinica 43:37–56. 
 Whistler, W. Arthur. 1992. Flowers of the Pacific Island Seashore: A Guide to the Littoral Plants of Hawai'i Tahiti Samoa Tonga Cook Islands Fiji and Micronesia. Honolulu: Isle Botanica. ISBN 0-8248-1528-9.
 Whistler, W. Arthur. 1996. Samoan Herbal Medicine. Honolulu: Isle Botanica. ISBN 0-9645426-2-5.

 Nexus externi 

Categoria:Species plantarum
Categoria:Arbores Papuae Novae Guineae
Categoria:Lecythidaceae
Categoria:Flora Australiae
Categoria:Flora Cambodiae
Categoria:Flora Tanzaniae
Categoria:Flora Indiae
Categoria:Flora Indonesiae
Categoria:Flora Insularum Salomonis
Categoria:Flora Insularum Seychelles
Categoria:Flora Madagascariae
Categoria:Flora Malaesiae
Categoria:Flora Novae Caledoniae
Categoria:Flora Philippinarum
Categoria:Flora Samoae
Categoria:Flora Samoae Americanae
Categoria:Flora Srilancae
Categoria:Flora Taivaniae
Categoria:Flora Terrae Reginae
Categoria:Flora Thailandiae
Categoria:Flora Tongae
Categoria:Flora Vanuatus
Categoria:Flora Vietnamiae
Categoria:Flora Vitiorum
Categoria:Plantae ex hominibus appellatae
Categoria:Plantae medicinales
Categoria:Plantae venenosae